Fizika A2
Gyakorló feladatok: 3.

•	Egy kezdetben elhanyagolható sebességgel mozgó elektron a TV képcső nyakában, egymástól 5 cm távolságban lévő két gyorsító elektróda közé érkezik, amelyet 10000 V feszültségre kapcsoltak.
(a) 	Mekkora sebességgel folytatja az útját az elektron?
(b) 	Határozzuk meg az elektron átlagos gyorsulását!

•	Az elektromos potenciál a térben a V(x,y,z) = (xy + z)/(x2 + y2 + z2) függvény szerint változik, ahol V voltokban, x,y,z pedig méterben értendők. Határozzuk meg a térerősséget a tér (1,-1,1), (0,0,5), (0,0,-5), (0,5,0), (0,-5,0), (5,0,0), (-5,0,0) pontjaiban, és a végtelenben! 

•	Adjuk meg az elektromos potenciál nagyságát egy végtelen hosszú, egyenes töltött szál környezetében, ha az egységnyi hosszúságra eső  töltésmennyiség állandó!

•	Az a sugarú fémgömböt egy vele koncentrikusan elhelyezkedő fém gömbhéj vesz körül, amelynek belső sugara b, külső sugara pedig c. A belső gömb teljes töltése 2Q, míg a körülvevő gömbhéj teljes töltése –Q. Határozzuk meg a potenciál nagyságát
(a) 	a gömb belsejében,
(b) 	a gömb és a gömbhéj között,
(c) 	a gömbhéj belsejében,
(d) 	valamint a gömbhéjon kívül is!

•	Oldjuk meg az előző feladatot, ha a belső gömb szigetelő, amelyben a  térfogati töltéseloszlás egyenletes!